- Кангрэсменаў прытулiлi мiнскiя чыгуначнiкi. I вось гэтае чыгуначнае дэпо, што мiж рэек знаходзiцца, - гэта менавiта той будынак, куды нелегальна ў час кароткага бальшавiцкага панавання ў Мiнску перамясцiлiся структуры БНР. Калi збочыць на вулiцу Карла Маркса ды пайсцi ў бок Нацыянальнага банку памiж гастраномам ды банкам, можна ўбачыць будынак, дзе друкавалiся ўсе дакументы БНР, у тым лiку i тэксты трох устаўных грамат. Цяпер гэта вулiца Ленiна,13, а 90 год таму тут была друкарня Якава Грынблата (вул. Губернатарская, 32). Па вайне ён быў перабудаваны, але сам дом ацалеў.